Maureen O’Hara

Maureen O'Hara (født som Maureen FitzSimons 17. august 1920 i Ranelagh i County Dublin i  Irland, død 24. oktober 2015 i Boise i Idaho i  USA) var en irsk skuespiller og sanger. Hun var mest kjent for å spille intenst lidenskapelige heltinner med en svært fornuftig holdning. Hun debuterte som skuespiller i 1938 med filmene Kicking the Moon Around og My Irish Molly.


== Liv og virke ==


=== Bakgrunn ===
Maureen FitzSimons ble født i forstaden Ranelagh i den irske hovedstaden. Familien var katolsk, og den katolske tro var viktig for henne livet gjennom. Hennes far  Charles Stewart Parnell FitzSimons drev en klesforretning, og moren Marguerita Lilburn FitzSimons var med på å drive butikken. Naureen var den nest eldste av seks barn. 
Faren var endelseier i fotballklubben Shamrock Rovers, som fatteren også støttet fra barnsben av. På skolen utmerket hun seg særlig i idrett. Likesom de fleste av søsknene gikk hun på Abbey Theatre og Ena Mary Burke School of Drama and Elocution i Dublin. Også flere av søsknene gjorde senere karriere i filmbransjen, skjønt ikke med samme internasjonale suksess. 


=== Karriere ===
Maureen gjorde sin profesjonelle debut som 14-åring, men ettersom faren anså yrkesveien som usikker, sørget han for at hun ved siden av skuespillerkarrieren lærte seg bokholderi og stenografi. 
I 1939, i en alder av 19 år, ble O'Hara hemmelig gift med engelskmannen George H. Brown som var filmprodusent, produksjonsassistent og sporadisk manusforfatter. På oppfordring fra O'Haras foreldre ble ekteskapet annullert i 1941. I desember samme år giftet O'Hara seg med den amerikanske filmregissøren Will Price, men ekteskapet ble avsluttet i 1953, angivelig som følge av alkoholmisbruk. De fikk en datter i 1944 som het Bronwyn Fitzsimons Price.Hun giftet seg med sin tredje ektemann, Charles Blair, i 1968. Blair var en pionér innen den transatlantiske luftfarten og var tidligere brigadegeneral i US Air Force. Blair døde i 1978 da motoren i en Grumman Goose han fløy fra St. Croix til St. Thomas eksploderte. Det året fikk hun også livmorskreft, som hun senere ble frisk fra. O'Hara pensjonerte seg fra skuespill i 1991 etter at hun spilte hovedrollen i filmen Only the Lonely.For sitt bidrag til filmindustrien har O'Hara fått en stjerne på Hollywood Walk of Fame ved Hollywood Boulevard 7004. Hun ble også tildelt en Golden Boot Award. I november 2014 fikk hun en Æres-Oscar under Governors Awards-utdelingen med følgende begrunnelse: «Til Maureen O'Hara, en av Hollywoods lyseste stjerner, som gav inspirerende rolleskildringer som glødet med lidenskap, varme og styrke.»


== Filmografi (utvalg) ==
1939 – Jamaica-kroen
1939 – Ringeren i Notre Dame
1941 – Dance Girl, Dance
1941 – Grønn var min barndoms dal
1942 – Den sorte svane
1943 – Den udødelige sersjant
1943 – Dette landet er mitt
1947 – Mirakelet på Manhattan
1950 – Rio Grande
1952 – Mot alle flagg
1952 – Den tause mann
1955 – Sagaen om et liv
1959 – Vår mann i Havana
1961 – Familiefellen
1963 – Fjelldalens folk
1963 – McLintock – Kvegkongen


== Referanser ==


== Kilder ==
Blum, Daniel C. (1993). John Willis' Screen World. Crown Publishers. 
Malone, Aubrey (12. september 2013). Maureen O'Hara: The Biography. University Press of Kentucky. ISBN 978-0-8131-4240-1. 
O'Hara, Maureen; Nicoletti, John (2005). 'Tis Herself: An Autobiography. Simon and Schuster. ISBN 978-0-7434-9535-6. 
Parish, James Robert (1974). The RKO gals. Arlington House. ISBN 978-0-87000-246-5. 
Parish, James Robert (1978). The Hollywood beauties. Arlington House. ISBN 978-0-87000-412-4. 
Wayne, Jane (16. april 2006). The Leading Men of MGM. Da Capo Press. ISBN 978-0-7867-1768-2. 


== Eksterne lenker ==
(en) Maureen O'Hara – kategori av bilder, video eller lyd på Commons 
(en) Maureen O'Hara – galleri av bilder, video eller lyd på Commons 
(en) Maureen O'Hara på Internet Movie Database 
(no) Maureen O'Hara hos Filmfront 
(sv) Maureen O'Hara i Svensk Filmdatabas 
(da) Maureen O'Hara på Filmdatabasen 
(da) Maureen O'Hara på Scope 
(fr) Maureen O'Hara på Allociné 
(en) Maureen O'Hara på AllMovie 
(en) Maureen O'Hara hos Turner Classic Movies 
(en) Maureen O'Hara hos Rotten Tomatoes 
(en) Maureen O'Hara hos TV Guide 
(en) Maureen O'Hara på Apple Music 
(en) Maureen O'Hara på Discogs 
(en) Maureen O'Hara på MusicBrainz 
(en) Maureen O'Hara på SoundCloud 
(en) Maureen O'Hara på Spotify 
(en) Maureen O'Hara på Spotify 
(en) Maureen O'Hara på Spotify 
(en) Maureen O'Hara på Last.fm 
(en) Maureen O'Hara på AllMusic